Karl Bomann-Larsen

Karl Bomann-Larsen (født 20. april 1947) er en norsk skuespiller. Han har vært ansatt ved forskjellige teatre, deriblant Den Nationale Scene 1973–78 og 1981–1983. Han var ansatt i NRK-avdelingen Fjernsynsteatret i perioden 1978–1981, og medvirket da blant annet i serien Grenseland (1979) etter Sigurd Evensmos romaner, som ble regissert av Terje Mærli. 

I 1983 var Bomann-Larsen ansatt ved Teater Ibsen, hvor han blant annet spilte Dr. Rank i Et dukkehjem. Han gjestet Den Nationale Scene som Claudius i William Shakespeares Hamlet i Terje Mærlis regi i 1987 og spilte tittelrollen i Kai Johnsens oppsetning av Anton Tsjekhovs Onkel Vanja samme sted i 1995. I senere år var Bomann-Larsen igjen ansatt ved Den Nationale Scene, hvor han i 2004 mottok gode kritikker for sin prestasjon i Mein Kampf av George Tabori. Han hadde en filmbirolle som Annas far i En håndfull tid (1989) og medvirket også i Landstrykere (1989).

 Referanser 

 Eksterne lenker 


Kategori:Norske skuespillere